N. Vanlaiphai leh Keitum khua ASF hrilenna 'Infected Area'-ah puan a ni,"848/2024-2025 Dated Serchhip, the 18 th June, 2024: Serchhip District chhung N. Vanlaiphai leh Keitum khuaah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang a nih avang hian he hri a darh zel loh nan Dr. H.Vanlalrawna, District A.H & Vety. Officer Serchhip chuan The Prevention & Control of Infectious and Contagious Disease in Animal Act 2009, Section 3 (b) in thuneihna a pek angin N. Vanlaiphai leh Keitum Khua, Serchhip District chu vawiin June ni 18, 2024 atanga thu leh awm hma chu Vawk hri lenna hmun ""INFECTED AREA "" a ni tih a puang. Infected Area chhungah hian hengte hi zawm ngei tur a ni:- N. Vanlaiphai leh Keitum khua atanga vawk, vawksa leh vawksa atanga thil siam reng reng lakchhuah emaw lak luh khap tlat a ni. Vawk thi reng reng paih mai lovin, chinai /Disinfectant nen thuk taka phum ngei tur a ni. Vawk talh leh vawksa zawrh khap tlat a ni. Vawk thi an awmin A.H & Vety Department Official te hnenah hriattir vat thin tur a ni.",Dated: 18 th Jun 24 3:01 PM,https://dipr.mizoram.gov.in/post/n-vanlaiphai-leh-keitum-khua-asf-hrilenna-infected-area-ah-puan-a-ni